කොළඹ, ගම්පහ, කළුතර, පුත්තලම, මහනුවර සහ යාපනය යන දිස්ත්‍රික්කවලට පනවා ඇති ඇඳිරි නීතිය නැවත දැනුම්දෙනතුරු අඛණ්ඩව බලාත්මකයි.එමෙන්ම ඊයේ යාපනය ප්‍රදේශයේදී අදහස් දක්වමින් හමුදාපති ලුතිනන් ජෙනරාල් ශවේන්ද්‍ර සිල්වා කියා සිටියේ කොරෝනා වෛරස් තත්වය පාලනය කිරීමට ගත් ක්‍රියාමාර්ග පිළිබඳව සතුටට පත්විය හැකි බවයි.එමෙන්ම හැකිතාක් ආරක්ෂිත ක්‍රමවේද අනුගමනය කරමින් නිවෙස්වල සිටිමින් එළැඹෙන සිංහල දෙමළ අලුත් අවුරුද්ද සමරන ලෙස නියෝජ්‍ය පොලිස්පති අජිත් රෝහණද ජනතාවගෙන් ඉල්ලීමක් කළා.මේ අතර මාතර - වැලිගම - මිදිගම ප්‍රදේශයේ පෞද්ගලික ආයතනයකින් ජනතාවට සහන සැළසීමට ලබාදුන් ආහාර ද්‍රව්‍ය පාර්සල් තොගයක් ප්‍රාදේශිය සභාවේ සභාපති ඇතුලු පිරිසක් විසින් අලෙවි කර ඇති බවට ප්‍රදේශවාසීන් චෝදනා කරනවා.